Massif Tamu

Massif Tamu ialah sebuah gunung berapi perisai bawah laut mati yang terletak di barat laut Lautan Pasifik. Kemungkinannya sebagai sebuah gunung berapi tunggal diumumkan pada 5 September 2013. Massif Tamu ialah gunung berapi terbesar di Bumi. Ia terletak di Cangkat Shatsky kira-kira   di timur Jepun. Puncaknya terletak kira-kira  di bawah permukaan laut, dan dasarnya terletak kira-kira  dalam. Gunung berapi ini  tinggi.

William Sager, seorang ahli geofizik marin di Jabatan Sains Bumi dan Atmosfera Universiti Houston, mula mengkaji gunung berapi ini pada sekitar 1993 di Texas A&M College of Geosciences. Menurut Sager dan pasukannya, Massif Tamu ialah "gunung berapi perisai tunggal terbesar pernah ditemui di Bumi". Walau ada ciri igneus di planet ini yang lebih besar, seperti Penara Ontong Java, belum diketahui sama ada ia merupakan satu gunung berapi atau kompleks gunung berapi.

Nama 
Tamu adalah penyingkatan Texas A&M University, di mana William Sager, seorang profesor geologi di Universiti Houston dan antara ahli sains yang mengetuai kajian gunung berapi ini, sebelum ini mengajar. Massif, yang bermakna "besar" atau "agam" dalam bahasa Perancis, ialah suatu gunung atau bahagian besar kerak planet yang ditandakan sesaran dan fleksur.

Rujukan 

Bentukan geologi Mesozoik
Gunung berapi bawah laut‏‎
Gunung berapi di Lautan Pasifik
Gunung berapi perisai‏‎
Gunung berapi tak aktif
Gunung laut Lautan Pasifik
Titik ekstrem Bumi